Poročila, 24.7.2017


Naslov: Nadaljevanje glavne obravnave za FB umor
Tekst za voditelja:

T- Krško /

X- Snemalec in montažer Tomi Naglič /

Na Okrožnem sodišču v Krškem se je danes nadaljevala glavna obravnava zoper obtožena Aleša Olovca in Martina Kovača, ki sta letošnjega februarju v Žabjeku pri Podbočju brutalno pretepla prijatelja 26. letnega Andreja Cekuto in to prenašala v živo preko facebook omrežja. Ta je zaradi posledic nasilja dan za tem umrl. Obravnava se je začela prejšnji ponedeljek, danes pa nadaljevala z zaslišanjem prič, med drugim tudi brata pokojnega. dr. Sanja Šešok,. izvedenka za klinično psihologijo oba obtožena ocenjuje kot socialno nezrela, egocentrična, z nizko intelektualno opremljenostjo. dr. Borut Štefanič, izvedenec sodne medicine, ki je bil zaslišan že prejšnji teden, pa je danes komentiral tri sporne video posnetke pretepa, ki jih je imel na svojem telefonu Aleš Olovec. Obravnava je bila po štirih urah in pol ponovno prekinjena in se bo nadaljevala 13. septembra z zaslišanjem priče, ki je danes sodišču ni bilo. Za kaznivo dejanje umora jima grozi od 15 do 30 leta zaporne kazni, tožilstvo jima očita tudi neupravičeno slikovno snemanje, za kar je zagrožena do enoletna zaporna kazen.  

